OzLabs/hebrew-wiki-articles huggingface dataset:
חג העלייה

ממוזער
חג העלייה (בלטינית: Ascensionis Domini - "עליית האדון") הוא חג נוצרי הנחוג 40 יום לאחר חג הפסחא (ולכן חל תמיד ביום חמישי, ולרוב נחוג בזמן שונה בכנסייה הקתולית ובכנסייה האורתודוקסית). החג מציין את עליית ישו השמימה (המתוארת בספר מעשי השליחים מתוך הברית החדשה), שהתרחשה, על פי המסורת הנוצרית, 40 יום לאחר תחייתו מן המתים.

בכנסייה הקתולית, חג העלייה הוא אחד מ"חגי החובה" (Holy Days of Obligation), שבהם חובה על כל המאמינים להיות נוכחים במיסה ולהימנע מעבודה. בכנסייה האורתודוקסית נחשב החג לאחד משנים-עשר "החגים הגדולים". בחלק מהמדינות הנוצריות, בגרמניה ובמדינות סקנדינביה למשל, חג העלייה הוא יום שבתון כללי.

==תיאור העלייה==
עליית ישו מתוארת בברית החדשה בשלושה מקומות: מעשי השליחים א' 9-12, לוקאס כ"ד 50-51 ומרקוס ט"ז 14-19 (ברם, רוב החוקרים כיום סבורים שהנוסח של מרקוס ט"ז לאחר פסוק 8 נכתב מאוחר יותר משאר הבשורה). על פי מקורות אלה, לאחר תחייתו ישו הטיף והפיץ את בשורתו על הארץ במשך 40 יום, ואז עלה השמיימה לעיני השליחים על הר הזיתים. קודם לעלייה עצמה ישו אמר לשליחים שלאחר עלייתו רוח הקודש תצלח עליהם ושעליהם להמשיך ולהפיץ את תורתו בעולם. לאחר שישו עלה השמיימה, הופיעו שני מלאכים והודיעו לשליחים כי ישו ישוב באותו אופן שבו נאסף.

==אמונות עממיות==
על פי האמונה העממית הוולשית, כל עבודה הנעשית ביום זה תיגמר בביש מזל. אמונה עממית אחרת טוענת כי ביצים שהוטלו ביום זה לא יתקלקלו, ואם יניחו אותן מתחת לגג הבית, הן יביאו מזל. עוד נאמר כי גשם הנאסף ביום זה מרפא דלקות עיניים, וכי נתינת מתנות לעיוורים או לנכים ביום זה תביא לנותן המתנה עושר בתוך שנה.

==מנהגים==
מנהגי חג העלייה שונים ממדינה למדינה. חלק מן המנהגים הוא שליחת גלויות ושירת מזמורי החג. באירופה נוהגים לצאת לתהלוכות עם כלי נגינה וחצוצרות שבהם מדמים את העלייה בפתחת השמיים בקולות החצוצרה. מנהגים נוספים הם קניית מתנות לעניים ועיסוק בהתנדבות. ביום זה נוהגים להשאיר ביצים מחוץ לבית למזל. בחלק מהמדינות רואים באירוע זה מפגש משפחתי לארוחות משפחתיות. בשוודיה, לדוגמה, מנצלים את חופשת החג לטיולים עם המשפחה ופיקניקים בחיק הטבע.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:מועדים נוצריים
קטגוריה:ישו
קטגוריה:יום חמישי
קרב פורט ארתור

קרב פורט ארתור היה הקרב הפותח של מלחמת רוסיה–יפן. בעקבותיו בא מצור יפני ממושך על פורט ארתור, הנמל החשוב שהיה בידי הרוסים, ומאוחר יותר בחודש אוגוסט 1904 - קרב הים הצהוב.

הצי הקיסרי היפני היה תחת פיקודו של אדמירל היהאצ'ירו טוגו וסגנו, אדמירל שיגטו דווה, מפקד הפלגה הראשונה. זה הציע כי הספינות היפניות ינסו להתקיף את הצי הרוסי שעגן בפורט ארתור תחת חסות תותחי החוף. הוא תכנן כי ספינותיו ימשכו את הצי הרוסי לעבר המשחתות הכבדות של טוגו, שהסכים בלב כבד לרעיון לאחר ששמע את דוחות המודיעין של דווה - דוחות שהתבררו כלא מדויקים. הדוחות דיווחו כי רוב הצי הרוסי נמצא בתיקונים (לאחר מתקפה יפנית מוצלחת). למעשה הצי היה מוכן היטב וכשיר לקרב.

היפנים התרכזו בהפגזת סוללות החוף, וירו פגזי 6 ו-8 אינץ' קטנים יחסית בספינות הרוסיות. לאחר כ-30 דקות של לחימה, טוגו הפנה את הצי הראשון, תוך סיכון רב, לאחור, והחל לסגת תחת אש רוסית כבדה.

ה"נוביק" הרוסית שיגרה מטח טורפדו לעבר הסיירות היפניות, ואלו השיבו אש ופגעו בה מתחת לקו המים. בשל המוכנות הרוסית הגבוהה וההתנגדות בה נתקלו, החליט טוגו שלא להשליך אל המערכה את הפלגה השלישית (שהייתה בעתודה) ונסוג.

==תוצאת הקרב==

לאחר הקרב הימי המינורי, היפנים החלו בסדרת קרבות יבשה גדולים במטרה לכבוש את פורט ארתור מידי הרוסים. קרבות אלו היו קרבות חפירות שנוהלו באמצעות ארטילריה ומכונות ירייה, והקדימו את הקרבות הדומים, טרום עידן הטנק, בחזית המערבית של מלחמת העולם הראשונה, 10 שנים מאוחר יותר. מנהיגי המערב לא הפיקו את הלקחים ממלחמה זו וזלזלו בלוחמים ממזרח. אי ההכרה בכוחם של מכונת היריה וההוביצר תרמה רבות למספר האבדות העצום במלחמת העולם הראשונה.

==לקריאה נוספת==

* רותם קובנר, המערכה הנשכחת: מלחמת רוסיה–יפן ומורשתה, מערכות, 2005. 

==קישורים חיצוניים==

* "[https://sfathayam.com/%d7%a8%d7%a9%d7%99%d7%9e%d7%aa-%d7%94%d7%99%d7%93%d7%99%d7%a2%d7%95%d7%aa-%d7%9c%d7%a4%d7%99-%d7%a0%d7%95%d7%a9%d7%90%d7%99%d7%9d/#%D7%9E%D7%9C%D7%97%D7%9E%D7%AA-%D7%A8%D7%95%D7%A1%D7%99%D7%94-%D7%99%D7%A4%D7%9F מלחמת רוסיה–יפן]" בתוך: שפת הים – ים וספנות בעיתוני ההשכלה והתחייה, 1918-1856.

פורט ארתור
פורט ארתור
פורט ארתור
קטגוריה:1904 ברוסיה

pl:Obrona Port Artur
חיים נוי (עיתונאי ועורך)

חיים נוי (נולד בתל אביב בשנת 1946) הוא עיתונאי ועורך ישראלי. 
==ביוגרפיה==
אביו של נוי היה העיתונאי שבתי פורטנוי, כתב לענייני פלילים, מוותיקי העיתון "ידיעות אחרונות". 

נוי עבד בעתי"ם, סוכנות החדשות הישראלית החל מ-1969. את דרכו המקצועית הוא התחיל ככתב בבתי המשפט וכתב פלילים. היה מייסד ויושב ראש תא הכתבים לענייני משטרה ופלילים שהוקם באגודת העיתונאים בתל אביב בהמשך שימש עורך חדשות ראשי ומרכז המערכת. הוא מונה לעורך הראשי, ולמנכ"ל ב-1998.

בסוף 2003 נסגרה סוכנות עתי"ם על ידי בעלי המניות שלה, העיתונים הגדולים בישראל, נוי המשיך לעבוד בעת"ים עד אפריל 2004, בעקבות רכישתה בידי צביקה גנות ושאול גולן, בעלי חברת "אטלס" להפצת עיתונים. 

לאחר שפרש הוא מונה לעורך הראשי של סוכנות ידיעות חדשה שהוקמה באותה עת בשם "אי.פי.איי" (IPA) - "סוכנות העיתונות הישראלית".

במקביל, עסק נוי בכתיבת רשימות ביקורת בנושאי תרבות ואמנות, ובעיקר סיקור הצגות תיאטרון שונות ומופעי אופרה . רשימותיו מתפרסמות, בין השאר, באתרי אינטרנט ובלוגים שונים, ובכללם news1, דה מרקר קפה, מאמרים, יו-פוסט, ועוד.

==חיים אישיים==
נוי נשוי למשוררת והפסלת מיכל הירש נוי, והם מתגוררים ברמת-גן. 
==הערות שוליים==

קטגוריה:ישראלים שנולדו ב-1946
קטגוריה:עיתונאים כותבי עברית
פרנק גינאי

גינאה: שטר 25 סיליס, 1980
הפְרַנְק הַגִינָאִי הוא ההילך החוקי של רפובליקת גינאה שבמערב אפריקה, מאז קיבלה את עצמאותה ב-1958 מידי צרפת. שמו של המטבע מבוסס על הפרנק הצרפתי. במרכז השטר שבתמונה, כמו גם על כל השטרות האחרים של המדינה, מופיע התאריך 1 במרץ 1960, שבו נוסד הבנק המרכזי של גינאה. לפני כן הייתה גינאה שותפה באיחוד המוניטרי של קולוניות צרפת במערב אפריקה, הפרנק CFA, וכשפרשה מן האיחוד הוחלף הפרנק של האיחוד בפרנק גינאי ביחס של אחד לאחד.

בין השנים 1971 ו-1985 היה בשימוש הסילי (Syli), ששוויו עשרה פרנק. 

==קישורים חיצוניים==

קטגוריה:גינאה: כלכלה
קטגוריה:מטבעות אפריקה
קטגוריה:מטבעות
בורשה

בוֹרשַׁה (ברומנית: Borşa) היא עיירה במחוז מרמורש שבצפון מערב רומניה הממוקמת בעמק נהר וישו ליד מעבר פריסלופ המחבר את טרנסילבניה לבוקובינה. העיר שוכנת למרגלות הרי רודנה והרי מרמורש.

העיר היא עיר ספא ובקרבתה ישנם מעיינות מינרלים. אחד מהמראות המיוחדים בבורשה הוא כנסיית עץ עתיקה. בעבר הייתה בבורשה קהילה יהודית, אך היא חרבה. אוכלוסיית העיר מנתה 27,247 תושבים, נכון ל-2002.

==יהודי בורשה==
היהודים הראשונים בבורשה הגיעו מגליציה בסביבות שנת 1750 הקהילה היהודית נודעה כקהילה חסידית. רוב יהודי בורשה היו איכרים ועובדי יערות, והיו ביניהם גם בעלי מנסרות ובתי מלאכה לעיבוד עץ.

בשנת 1930 מנו יהודי בורשה כ-2,500 נפש וביולי של אותה השנה הועלו בתי היהודים באש, בעקבות הסתה אנטישמית.

בימי מלחמת העולם השנייה נמסר האזור לשליטת הונגריה ובתקופת הכיבוש ההונגרי נלקחו צעירים יהודים לעבודות כפייה ונסגרו חנויות של יהודים. בשנת 1944 הועברו יהודי בורשה לגטו סמוך לעיר, ומשם שולחו לאושוויץ.

בתום המלחמה חזרו לבורשה כ-395 יהודים אך לא השתקעו במקום ובשנת 1969 ישבו בבורשה שתיים או שלוש משפחות יהודיות.

בית הקברות היהודי העתיק של העיירה פעל כ-200 שנה, והנשים והגברים בו נקברו באזורים נפרדים. כיום הוא במרכז העיירה, ואפשר לבקר בו בתשלום סמלי לשומרת המקומית.

==קישורים חיצוניים==

* 
*[https://digitalcollections.nypl.org/items/fec1d770-565f-0133-7f6a-00505686a51c ספר הזיכרון לבורשה] באתר ספריית ניו-יורק
* 

קטגוריה:רומניה: ערים
קטגוריה:רומניה: עיירות יהודיות
קטגוריה:מרמורש
קטגוריה:קהילות יהודיות שהושמדו בשואה
קטגוריה:אתרי סקי ברומניה
רואוד טאון

רואוד טאון (באנגלית: Road Town) היא בירת איי הבתולה הבריטיים.

העיר ממוקמת על חופו הדרומי של האי טורטולה. אוכלוסיית רואוד טאון מונה כ-21,000 נפשות (נכון ל-2021).

רואוד טאון מהווה את עיר הנמל העיקרית של איי הבתולה והיא המרכז הגדול ביותר באיים הקריביים לתיירות היאכטות.

== קישורים חיצוניים ==

* [http://www.caribbean-on-line.com/bv/rtmap.shtml מפת רואוד טאון]
* 

קטגוריה:הקריביים: ערי בירה
קטגוריה:הממלכה המאוחדת: ערי חוף
קטגוריה:איי הבתולה הבריטיים: ערים
קטגוריה:הטריטוריות הבריטיות שמעבר לים: ערי בירה
מארק פלט

ויליאם מארק פלט (באנגלית: William Mark Felt; 17 באוגוסט 1913 – 18 בדצמבר 2008) היה סגן מנהל ה-FBI אשר נודע כאחד מחושפי השחיתויות המשפיעים ביותר בתולדות ארצות הברית לאחר שהדליף לעיתונות את פרשת ווטרגייט ובכך הביא להדחתו של הנשיא המכהן ריצ'רד ניקסון.

==ביוגרפיה==
פלט נולד בטווין פולס שבאיידהו וסיים תואר ראשון באוניברסיטת איידהו ב-1935, וב-1940 קיבל גם תואר במשפטים מאוניברסיטת ג'ורג' וושינגטון. הוא עבד בוושינגטון עבור נציגי איידהו בסנאט ובשנת 1942 החל לעבוד ב-FBI.

במהלך פרשת ווטרגייט שירת כסגן המנהל של ה־FBI והיה האיש השני בחשיבותו בסוכנות. הוא נודע בכינוי "גרון עמוק", וסיפק לבוב וודוורד וקארל ברנסטין מהוושינגטון פוסט את הרמזים הקריטיים שהביאו לפיצוץ הפרשה ולהתפטרותו של הנשיא ריצ'רד ניקסון. זיהויו של פלט בתור "גרון עמוק" נשמר בסוד במשך 33 שנה, עד לשנת 2005, אז העניק פלט ריאיון למגזין 'ואניטי פייר' בו חשף כי הוא היה המקור של הוושינגטון פוסט בפרשה וכי הוא כונה בשם זה. 

ב-1980 הוא הורשע בקשירת קשר להוראה על פריצות לא חוקיות שביצע נגד מחתרת מזג האוויר וקרובי משפחתם. במרץ 1981, הנשיא הנכנס רונלד רייגן העניק לו חנינה. 

ב-1984, לאחר שמצבה הנפשי של אשתו, אודרי, התדרדר, היא התאבדה. פלט נפטר ב-2008.

==קישורים חיצוניים==

* 
* 
* [https://www.zman.co.il/513558/ סיפורו של סוכן ה-FBI "גרון עמוק" שחשף את פרשת ווטרגייט]
* 
* 

קטגוריה:אנשי ה-FBI
קטגוריה:עורכי דין אמריקאים
קטגוריה:פרשת ווטרגייט
קטגוריה:מקבלי חנינה מנשיא ארצות הברית
קטגוריה:חושפי שחיתויות
קטגוריה:אמריקאים שנולדו ב-1913
קטגוריה:אמריקאים שנפטרו ב-2008
קטגוריה:בוגרי אוניברסיטת איידהו
קטגוריה:בוגרי בית הספר למשפטים באוניברסיטת ג'ורג' וושינגטון
גלוקונאוגנזה

המבנה הכימי של גלוקוז (בצורתו הפתוחה)

גלוקונאוגנזה (גלוקונאוגנזיס אנגלית: Gluconeogenesis או GNG) היא מסלול מטבולי ליצירת גלוקוז בבעלי חיים, צמחים, פטריות ובחיידקים. במסלול זה מיוצר גלוקוז מתרכובות שאינן פחמימות, כגון פירובט, גליצרול או חומצות אמינו.

המילה מהווה צירוף של גלוקוז, נאו ("חדש") וגנזה ("יצור") ביוונית.

הגלוקונאוגנזה אחראית על שמירת רמת גלוקוז קבועה בדם בין הארוחות, כשהגוף נתון תחת מאמץ רב או במהלך צום. באדם היא מתרחשת בעיקר בכבד ובמידה פחותה גם בכליות ובלבלב.

בתהליך הגלוקונאוגנזה מתרחשות כמה תגובות הפוכות לאלו שבגליקוליזה, תהליך פירוק הגלוקוז. למרות זאת, לא מהווה הגלוקונאוגנזה את התהליך ההפוך לגליקוליזה; בגלוקונאוגנזה קיים דילוג על שלושה שלבים בלתי-הפיכים בגליקוליזה. כמו כן, היא לא מייצרת אנרגיה.

רובו של התהליך מתרחש בציטופלזמה של התא; מיעוטו מתרחש במיטוכונדריה ואילו השלב הסופי, בו מיוצר הגלוקוז, מתרחש ברשתית התוך פלסמית (ER). לאחר מכן משונע הגלוקוז אל הציטוזול (נוזל הציטופלזמה) באמצעות נשאים.

==ביוכימיה==
תהליך הגלוקונאוגנזה מתחיל עם שתי מולקולות פירובט (תרכובת תלת-פחמנית) ומסתיים במולקולת גלוקוז אחת (תרכובת שש-פחמנית). התהליך נחשב ל"יקר" מבחינה אנרגטית, ובמהלכו נצרכות 6 מולקולות ATP. בגליקוליזה, לשם השוואה, מתקבלות 2 מולקולות ATP; אם שני התהליכים מבוצעים האחד במקביל לשני, ישנו הפסד של 4 מולקולות ATP. את תהליך הגלוקונאוגנזה ניתן לסכם כך:

<math> \ \mathbf{2 Pyruvate + 6 ATP \rightarrow Glucose + 6 ADP + 6 P_i} </math>

בשלב הראשון מומר פירובט לאוקסלואצטט, ומחומר מוצא זה ממשיך התהליך. כל חומצות האמינו, מלבד לאוצין וליזין, יכולות לשמש כחומרי מוצא לגלוקונאוגנזה במקום פירובט. חומצות האמינו יכולות להיות מומרות (בעזרת אנזימים) לאוקסלואצטט, וזוהי הסיבה שהן מסוגלות להתניע את תהליך הגלוקונאוגנזה. המשמעות הפיזיולוגית של עובדה זו היא שבשעת רעב קיצוני ומחסור בסוכרים, מסוגל הגוף לפרק חלבונים (המורכבים מחומצות אמינו) לשם ייצור אנרגיה.

מדוע טורח הגוף לייצר גלוקוז, רק כדי שמאוחר יותר יפרקו שוב (בתהליך הגליקוליזה) לשם הפקת אנרגיה? הסיבה לכך היא שתאים רבים בגוף (תאי מערכת העצבים המרכזית ותאי דם אדומים, למשל) מסוגלים להשתמש אך ורק בגלוקוז לשם הפקת אנרגיה (ולא בחלבונים או בשומנים), ועל כן נאלץ הגוף להשקיע אנרגיה רבה בתהליך הגלוקונאוגנזה על-מנת לספק את צורכי תאים חשובים אלו.

== ראו גם ==
*גליקוליזה
*מעגל קרבס
*מעגל קורי

==קישורים חיצוניים==

* 

==הערות שוליים==

קטגוריה:מטבוליזם
קטגוריה:ביוכימיה
קטגוריה:מסלולים מטבוליים
אפגני (מטבע)

אפגני (בפשטו/פרסית: افغانۍ; סימון לפי תקן ISO 4217: AFN) הוא ההילך החוקי של אפגניסטן, והוא מחולק למאה פּוּל (پول). המעבר מן המטבע הקודם, הרופיה, אל האפגני ב-1925, נוצל לעריכת פיחות בשווי המטבע ביחס של 11 ל-10.

בין 7 באוקטובר 2002 ל-2 בינואר 2003, הוחלף המטבע הישן באפגני חדש, לפי שערים שונים לסדרות שונות.שטרות של אפגניפרט בשטר של 500 אפגני, ובו נראה משחק [[בוזקאשי]]

== שערי חליפין ==

==קישורים חיצוניים==

* 

קטגוריה:אפגניסטן: כלכלה
קטגוריה:מטבעות אסיה
קטגוריה:מטבעות
טרנטה

רכב טרנטה ב[[אודסה.]]
טרנטה ב[[גרמניה]]
עגלת טָרַנְטַס בסיביר בסביבות 1885
טרנטה הוא כינוי סלנג לכלי רכב ישן שיכולותיו המכניות מוגבלות, ולעיתים אף אינו מסוגל לנוע. לרוב אין הכוונה לרכבי אספנות שמורים היטב, אלא למכוניות זולות, שחוקות ובמצב טכני רע.

מקור המילה הוא, ככל הנראה, במילה האוקראינית дрантя שמשמעה "סמרטוט". מילה זו נקלטה ביידיש כ"טרנטה" ושימשה כינוי לחפץ שהתבלה, התיישן והפך חסר ערך. ייתכן ומקור השם הוא בסוג של כרכרה שהייתה בשימוש ברוסיה במאה ה-19 בשם "טרנטס" (Тарантас) .

אף שהשימוש הנפוץ כעת הוא בהתייחסות לרכב בלוי ביותר, מקובל להשתמש במילה גם לתיאור מוצר בעל ליקויים רבים שאינו יכול להגשים את ייעודו באופן משביע רצון. בעבר נעשה במילה שימוש גם לתיאור אדם חסר תוחלת, אך שימוש כזה אינו שכיח כיום.

הביטוי "טרנטה דה-לוקס" (לפעמים נכתב "דלוקס") נועד לתאר טרנטה במצב ירוד במיוחד. אחד משיריה של להקת "איילון" שפעלה בישראל בשנות החמישים של המאה ה-20 נקרא "טרנטה דה-לוקס" והשווה בלעג בין המדינה לבין מכונית מאותה שנת ייצור.

הביטוי "טרנטה, אבל לפניך" ששימש תחילה כסטיקר הומוריסטי שנתלה על הצד האחורי של מכוניות ישנות, קיבל גם הוא משמעות שאולה. כיום משתמשים בו לתיאור של אדם, גוף או מוצר בעל ליקויים רבים שבכל זאת זכה להישגים, או באופן כללי יותר למי שעקף את מתחריו מעמדת נחיתות ברורה.

כאשר הטרנטה מגיעה למצב שבו עלות תחזוקתה גבוהה מדי, נדרש בעליה להחלטה על גורלה. יש הנוטשים אותה ברחוב, כמכונית חונה, (פעולה אסורה על-פי חוק), ושם היא שוהה עד שהרשות המקומית, בנוהל הקבוע לכך, מפנה אותה למגרש גרוטאות. יש המוכרים אותה (או מוסרים אותה) לפירוק, כדי שתשמש כמקור לחלקי חילוף. בשנת 2010 החלה מדינת ישראל לעודד בעלי מכוניות שיוצרו לפני עשרים שנים ומעלה להביאן לגריטה; בתמורה שילמה המדינה לבעלים סכום של 3,000 ש"ח. בשנת 2013 הופסקה פעולת העידוד עקב חוסר תקציב.

בארצות הברית פורחת תעשיית יוקרה (בעיקר באזור הוליווד) של הפיכת טרנטות לרכבים בגרסת לוקסוס.
מתחת למעטה החלוד ותוך שימוש באביזרים מקוריים (בדרך כלל של דגמי אספנות) נבנית מכונית חדישה לחלוטין במחיר מרקיע שחקים. הכוונה היא למשוך את עיני הצופים בעוד שהנהיגה עצמה היא ברמה מהמתקדמות ביותר שיש.

אחד המאמרים הקלאסיים של ג'ורג' אקרלוף, חתן פרס נובל לכלכלה, עוסק בכשל שוק הנובע ממידע אסימטרי, ולוקח כמשל מכוניות טרנטה אמריקאיות (lemons - לימונים בסלנג) שהמוכר יודע מה מצבן והקונה לא.

== הערות שוליים ==

קטגוריה:סלנג עברי
קטגוריה:מכוניות
רום כרמל

רום כרמל היא הנקודה הגבוהה ביותר בהר הכרמל. 

גובהה 546 מטר מעל פני הים. היא נמצאת באזור הכרמל הגבוה, במרכז הקשת של ציר האורך הר אלון – גבעת האנטנה (ליד תחילת כביש 7212) ומצפון-מערב ליישוב הדרוזי עספיא. תושבי עספיא מכנים את הגבעה שעליה נמצאת הנקודה "אלקַמְבּוּעָה א-דַּרַזִיֶה", כלומר, "הכיפה הדרוזית". סמוך לרום הכרמל עובר כביש 672, והיא עצמה חלק ממסלול שביל ישראל בדרכו מנחל מעפילים (במורדות המזרחיים של הכרמל) לנחל חיק (במורדות המערביים). 

מן הפסגה ניתן לצפות לכיוון הרי הגליל העליון והגליל התחתון. עם זאת, ולמרות גובהה היחסי, התצפית אינה אידיאלית. זאת, הן בשל הבדלי גובה קטנים סביבה והן בשל עצי אורן ירושלים החוסמים את התצפית בעיקר לכיוון דרום.

על המדרון המזרחי של הגבעה, הפונה לשכונה המערבית של עספיא, שיחים רבים של רתמה קוצנית. צמח זה צומח בארץ ישראל רק בכרמל, לאורך קו פרשת המים, בקטע הכביש בין אוניברסיטת חיפה לדלית אל-כרמל, בקרקע שמקורה בסלע משקע קירטון. זאת, בניגוד לפסגה עצמה, שהקרקע האופיינית לה היא רנדזינה בהירה חרסיתית, שנוצרה מסלעי גיר.

שמו של המקום שימש גם את המכונית הישראלית שנקראה על שמו: רום כרמל 1300, אשר יוצרה בחיפה על ידי אוטוקרס.

==לקריאה נוספת==
*מדריך ישראל החדש כרך 5: הכרמל וחופו ורמות מנשה, בעריכה סלמאן אבו רוכן ויעקב שורר, הוצאת משרד הביטחון 2001 עמ' 198 
*מנחם מרקוס, הר הכרמל סקר נוף ומסלולי טיול, רשות שמורות הטבע, 1997, עמ' 66

==קישורים חיצוניים==

קטגוריה:הכרמל
קטגוריה:שביל ישראל
מסכתות קטנות

מסכתות קטנות הן קבוצת חיבורים הערוכים בסגנון המשנה. הן נחשבות בדרך כלל כברייתות (כלומר, ספרות ששייכת לתקופת התנאים), אולם חלקן נכתבו בתקופות מאוחרות יותר. המסכתות הקטנות נבדלות מן המשנה והתוספתא בכך שחלק מהן מאוחרות - מאות שישית עד שמינית, ובכך שבניגוד לתוספתא - רובן אינן ערוכות לפי סדר המסכתות במשנה.

המסכתות הקטנות נדפסות בדרך כלל בסוף סדר נזיקין במהדורות של התלמוד הבבלי. בשמונה הראשונות יש חומר מקורי רב שאיננו מופיע במקומות אחרים בספרות חז"ל, ובשבע האחרונות ישנו בעיקר ליקוט ממקומות אחרים.

על המסכתות הקטנות לא נכתבו הרבה פירושים. הרב חיים קניבסקי כתב ביאור על כמחצית מהן.

==רשימת המסכתות הקטנות==
*אבות דרבי נתן - מסכת זו ערוכה ברובה לפי הסדר של מסכת אבות (ומעין התוספתא, הערוכה כאמור לפי סדר המשנה). במהדורת שכטר יש שתי גרסאות על פי כתבי יד: בנוסח א (המקובל בדפוסים) יש 41 פרקים, ובנוסח ב יש 48 פרקים.
*מסכת סופרים - יש שתי נוסחאות מקבילות אבל שונות בתלמוד הבבלי ובתלמוד הירושלמי
*אבל רבתי - הלכות קבורה, הספד ואבלות (נקראת גם מסכת שמחות בלשון סגי נהור)
*מסכת כלה - אירוסין, נישואין, יחסי אישות. מסכת זו נחשבה בין המסכתות הפחות נלמדות עד כדי כך שמהווה מדד לתלמיד חכם בעל ידע מקיף ש"שולט אפילו במסכת כלה"<ref>: "איזהו תלמיד חכם שממנין אותו פרנס על הציבור? זה ששואלין אותו דבר הלכה בכל מקום ואומר, ואפילו במסכת כלה". וכן ו</ref>.
*כלה רבתי - הרחבה למסכת הקודמת, ערוכה בצורת משנה וגמרא
*דרך ארץ רבה - נימוסין, בין אדם לחברו
*דרך ארץ זוטא - הדרכות מוסר לתלמידי חכמים: עצות לביקורת עצמית וצניעות
**פרק השלום - נקרא על שם תחילתו "גדול השלום" על דרכי השלום בין אדם לחברו. פרק השלום הוא הפרק האחרון של "דרך ארץ זוטא", אבל יש שמתייחסים אליו כמאמר בפני עצמו.
*מסכת עבדים - פירוט דיני עבדים
*מסכת גרים - דרכי קבלת גרים
*מסכת כותים - היחס בהלכה לכותים (שומרונים).

המסכתות הבאות הן מעין ליקוט של הלכות לפי נושאים, הנידונים גם במסכת מנחות פרק רביעי ובהלכות קטנות ברי"ף וברא"ש:
* מסכת ספר תורה
*מסכת מזוזה
*[https://ktj.org.il/%d7%9e%d7%a1%d7%9b%d7%aa-%d7%aa%d7%a4%d7%99%d7%9c%d7%99%d7%9f/ מסכת תפלין] - מן המסכתות הקטנות המורכבת מפרק אחד העוסק בדיני התפילין. 
*מסכת ציצית

מסכתות שאבדו:

* מסכת ארץ ישראל - יש שהזכירו גם מסכת "ארץ ישראל", אך זו אינה מצויה לפנינו.
* מסכת חנוכה - מסכת זו הוזכרה בשם הגאון מווילנה, אך אינה קיימת לפנינו.

==קישורים חיצוניים==

* 
* 

==הערות שוליים==

*
קטגוריה:ברייתות
רוג'רס סנטר

רוג'רס סנטר (Rogers Centre; או בשמו הישן: סקיי דום, Sky Dome) הנמצא בטורונטו, קנדה, הוא אצטדיון ספורט הנמצא למרגלות מגדל סי אן (CN Tower) לא הרחק מימת אונטריו. האצטדיון תוכנן על ידי האדריכל רודריק רובי והמהנדס מיכאל אלן. הוא נפתח ב-1 ביוני 1989, והוא נחשב לאצטדיון הראשון בעולם שנבנה עם גג נפתח. האצטדיון משמש בעיקר למשחקיה של קבוצת הבייסבול טורונטו בלו ג'ייז שזכתה בו פעמיים באליפות העולם בשנים 1992 ו-1993. האצטדיון משמש גם למופעי רוק המוניים וגם למשחקי כדורגל מיוחדים.

קבוצת טורונטו ארגונוטס (פוטבול) שיחקה בו בשנים 1989 - 2016. קבוצת טורונטו ראפטורס בכדורסל שיחקה באצטדיון בשנים 1999-1995.

בסמוך לסקיי דום שוכן מלון הסקיי דום, ממנו ניתן לראות מחדרים השכורים לאורחי המלון את האירועים המתרחשים במגרש.

בשנת 2015 התקיים באצטדיון טקסי הפתיחה והסיום של המשחקים הפאן-אמריקניים שנערכו בעיר טורונטו.

==נתונים טכניים==
* עלות בניית האצטדיון הסתכמה בכ-600 מיליון דולרים קנדיים.
* באצטדיון יש 52,000 מקומות ישיבה.
* לגג הנפתח של האצטדיון לוקח 20 דקות להיפתח.
* עבודות הבנייה נמשכו למעלה משלוש שנים (מאפריל 1986 עד מאי 1989).
* באצטדיון נמצא לוח התוצאות הגדול בעולם, בגודל של 35 על 10 מטר.

==קישורים חיצוניים==

* 

* [https://web.archive.org/web/20080609055615/http://www.worldstadiums.com/stadium_pictures/north_america/canada/ontario/toronto_skydome.shtml רוג'רס סנטר] ב-WorldStadiums

קטגוריה:ערכים שבהם תבנית בריטניקה אינה מתאימה
קטגוריה:טורונטו: ספורט
קטגוריה:קנדה: אצטדיונים ומתקני ספורט
קטגוריה:אצטדיוני בייסבול
קטגוריה:טורונטו: מבנים
ארובה (טריטוריה)

מפת האי ארובה
ארובה (בהולנדית: Aruba) היא טריטוריה הולנדית ששוכנת על אי בים הקריבי, 27 קילומטר מצפון לחצי האי פרגוואנה (Paraguaná) שבוונצואלה. האי שייך לקבוצת איי ABC (ארובה, בונייר וקורסאו) באנטילים הקטנים. בטריטוריה חיים כ-120,000 תושבים על כ-193 קילומטר רבוע. יחסית ליתר הקריבים, האי יבש ובו פחות צמחייה טרופית. בירת ארובה היא אורנייסטאד (Oranjestad). האי מישורי ברובו ואקלימו טרופי ימי, חם ולח בכל עונות השנה.

==היסטוריה==
עד אמצע שנות ה-80 של המאה ה-20 היו בתי הזיקוק לנפט ונצואלי הענף הכלכלי הראשי של האי. אז נסגרו בתי הזיקוק לראשונה ומאותה עת כלכלת האי החלה נעה לכיוון התיירות.

ארובה נפרדה ב-1 בינואר 1986 מיתר איי האנטילים ההולנדיים והפכה למרכיב אוטונומי נפרד בממלכת ארצות השפלה (המסגרת המדינית של הולנד והאנטילים ההולנדיים, קוראסאו, סנט מארטן וארובה). ראש המדינה בארובה הוא מלך הולנד, אשר מיוצג על ידי מושל. ראש ממשלתה הראשון של ארובה (1986–1989) היה הני אימן (Henny Eman), יהודי, ועד 2018 כיהן בראשות ממשלתה אחיו הצעיר מייק אימן.

הפרלמנט המקומי כולל 21 מושבים. ברוב מערכות הבחירות שנערכו עד היום ניצחה מפלגת "תנועת הבחירה העממית". עם השנים הצלחתה בבחירות פחתה. בשנת 2021 היא זכתה ב-35% מהקולות. במקום השני הייתה "מפלגת העם של ארובה" שזכתה ה-31%. בנוסף לכך קיימות מפלגות קטנות שמפעם לפעם זוכות במספר בודד של מושבים דוגמת מפלגת "דמוקרטיה אמיתית" שזכתה פעמיים במושב בודד לפני שנעלמה מהמפה.

==כלכלה==
מקור הקיום העיקרי הוא תיירות, כ-600,000 תיירים מבקרים באי מדי שנה. ענפים אחרים הם חקלאות (הגידול העיקרי הוא אלוורה), דיג, מפעלי זיקוק נפט ושירותים פיננסיים ואחרים. חברות אמריקניות, הולנדיות ואחרות מנצלות פרצות מס וכן מיעוט ופיגור בבקרת מס באמצעות חברות "מעבר לים" (off-shore) שמרכזן או חלק כלשהו ממרכיביהן בארובה.

==תחבורה==
אורך כל הדרכים באי הוא 380 קילומטר. נמל התעופה הבינלאומי המלכה ביאטריקס משמש את חברת התעופה המקומית וחברות זרות, המקיימות שירותים קבועים בין האי למדינות אמריקה הצפונית ואירופה. בנמל עברו כשני מיליון נוסעים נכון לשנת 2012.

==אוכלוסייה==
80% מוּלָטִים והשאר שחורים, הודים ואירופאים (רובם הולנדים). 82% הם קתולים ,8% פְּרוֹטֶסְטַנְטִים והיתר הינדו, מוסלמים ואחרים. השפה הרשמית היא הולנדית, אך התושבים דוברים שפה מקומית בשם 'פפיאמנטו'. הריבוי הטבעי השנתי הממוצע (2002) 0.7%.

כיום יש בארובה פחות ממאה יהודים. ראשי הממשלה לשעבר, האחים הני אימן ומייק אימן הם יהודים והאחרון הוא אף ידיד קרוב של חסידות חב"ד. שליח חב"ד באי, הרב אהרן בלסברג, מכהן כרב האי.

עיר הבירה היא אורנייסטאד והיא מכילה כ-34,980 תושבים (2015).

==אזורים==
לא נהוגה באי חלוקה מנהלית. עם זאת, לצורכי מרשם אוכלוסין הוגדרו 8 אזורי מרשם:
{| class="wikitable sortable" style="margin-bottom: 0;"
|-
! שם !! שטח (קמ"ר) !! אוכלוסייה (2020)
|-
| צפון Noord/Tanki Leendert|| || 
|-
| אורנייסטאד מערב Oranjestad West || || 
|-
| אורנייסטאד מזרח Oranjestad East || || 
|-
| פרדרה Paradera || || 
|-
| סנט ניקולס צפון San Nicolas North || || 
|-
| סנט ניקולס דרום San Nicolas South || || 
|-
| סנטה קרוז Santa Cruz || || 
|-
| סבנטה Savaneta || || 
|}

==ראו גם==
*יהדות ארובה

==קישורים חיצוניים ==

* 
* 

==הערות שוליים==

*
קטגוריה:האנטילים הקטנים
קטגוריה:הולנד: גאוגרפיה
קטגוריה:חברות מיוחדות באיחוד האירופי
קטגוריה:מדינות וטריטוריות דוברות הולנדית
קטגוריה:הולנד: איים
המוזיאון המלכותי של אונטריו

המוזיאון המלכותי של אונטריו (באנגלית: The Royal Ontario Museum; בראשי תיבות: ROM) הוא מוזיאון בעל שם עולמי אשר ממוקם בשכונת אנקס שבטורונטו אשר במדינת אונטריו, קנדה. זהו המוזיאון הגדול ביותר בקנדה והחמישי בגודלו בצפון אמריקה. המוזיאון נפתח לקהל ב-19 במרץ 1914. 

המוזיאון נמצא על רחוב בלור ליד בית המחוקקים של אונטריו ובסמוך לאוניברסיטת טורונטו. האגף החדש במוזיאון נחנך ביוני 2007.

==האוסף==
[[פרוטומה מגרניט כנראה של המלכה קלאופטרה, מאוסף המוזיאון]]
המוזיאון משלב בין מוצגים של תרבות האדם לבין מוצגים מעולם הטבע. האוסף מכיל כשישה מיליון פריטים. במוזיאון 4 עמודי טוטם משנת 1880 אשר הגבוה מביניהם הוא בגובה של כ-25 מטר.

====קומה ראשונה====
חלק נכבד מקומה זו מוקדש לתרבות מזרח-אסיה וכולל מבחר רחב של חפצים ארכאולוגים ויצירות אמנות מהמזרח הרחוק, ובייחוד, מסין. בקומה זו גם אולם המוקדש לתולדותיה של קנדה וכולל פריטים היסטוריים מימי ראשיתה וכן מבחר של ציורים מאזורים שונים במדינה.

====קומה שנייה====
מוקדשת למדעי הטבע. כוללת אוסף נרחב של שרידי דינוזאורים ביניהם כמה מהדינוזאורים הגדולים ביותר בעולם, פוחלצים של חיות ושל ציפורים, מערת עטלפים, אולם למינרלים ומחצבים שונים.

====קומה שלישית==== 
מוקדשת לתרבויות העולם. מכילה מומיות חנוטות ממצרים העתיקה ופסלים מתקופת יוון הקלאסית, אולמות לתקופות שונות בתולדות אירופה, תרבויות דרום-אסיה והמזרח-התיכון ועוד.

==תולדות בניין המוזיאון==

בניין המוזיאון ממוקם בפינת רחוב בלור ו-Avenue Road. המקום נבחר בגלל קרבתו לאוניברסיטת טורונטו, אף שבזמן הקמת המוזיאון היה מרוחק ממרכז העיר. האוניברסיטה והמוזיאון ממשיכים לשמור על יחסים קרובים ביניהם, ולעיתים קרובות משתפים זה את זה בסיוע במומחים ובמקורות.

המוזיאון נוסד על ידי הפרובינציה של אונטריו. הבנייה החלה ב-15 באפריל 1912, היום בו טיטאניק טבעה. החלק הראשון שנבנה, היה האגף המערבי, אשר משמש כיום לאחסון וכמרחב משרדי. חלק זה הורחב מאוד בשנות ה-30 על ידי הממשלה כחלק מניסיונותיה ליצור מקומות עבודה בעקבות המשבר הגדול. בשנת 1964 נוסף הפלנטריום לחלק הדרומי, ובשנת 1975 נוסף אטריום רב-מפלסי, אשר הכפיל את הנפח האפקטיבי של הקומה. הפלנטריום נסגר בשנת 1995 ואז נפתח מחדש באופן זמני בשנת 1998 כ Children's Own Museum אך נסגר שוב לאחר מספר שנים.

המוזיאון עבר שיפוץ נרחב שכלל תוספת אגף חדש בשם "הקריסטל", בתכנונו של האדריכל דניאל ליבסקינד, שנפתח ביוני 2007. שיפוצים אלו החליפו התוספות של שנת 1975 במבנה דמוי גביש ענק בסגנון פוסט-מודרניסטי. הבניין בצורתו הנוכחית משלב בין ישן לבין חדש.

==מבחר תמונות==
<gallery mode="packed" heights="170px">
קובץ:ROM leopard.jpg|אולם מדעי הטבע
קובץ:Mosaic ceiling at the ROM.jpg|תקרת המוזאיקה בסגנון ביזנטי
קובץ:Royal Ontario Museum Window (8068278415).jpg|חלון במוזיאון
קובץ:Satsuma tripod incense burner.jpg|קנקן מתקופת אדו ביפן
קובץ:Bodhisattva Maitreya, Tibet, 18th century - Royal Ontario Museum - DSC09671.JPG|פסל של בודהא מטיבט
קובץ:Totem Pole (2372635896).jpg|אחד מארבעת עמודי הטוטם שבמוזיאון
קובץ:Stone Pig (2371766405).jpg|פסלון של חזיר
קובץ:Satsuma ware bowl with monkeys.jpg|קערית ועליה ציור של קופים ממחוז ססטומה שביפן (כיום קגושימה)
קובץ:Raccoon Paperweight (2370727474).jpg|משקולת נייר ועליה ציור של דביבון
</Gallery>

==קישורים חיצוניים== 

* 

* 
* [http://www.rom.on.ca אתר הבית של המוזיאון]

מוזיאון
אונטריו
אונטריו
מוזיאון
מוזיאון
מוזיאון
אונטריו
עיסאם מח'ול

עיסאם מח'ול (בערבית: عصام مخول, תעתיק מדויק: עצאם מח'ול; נולד ב-18 ביולי 1952) הוא איש ציבור ערבי-ישראלי, שכיהן כחבר הכנסת מטעם סיעת חד"ש וסיעת חד"ש-תע"ל.

==ביוגרפיה==
נולד ב-18 ביולי 1952 בישראל. את השכלתו רכש מאוניברסיטת חיפה בתחום הפילוסופיה וסוציולוגיה, בעל תואר ראשון BA. קיבל את תודעתו הפוליטית כשהצטרף לקמפוס. במהלך לימודיו, מח'ול היה פעיל בוועד הסטודנטים הערבים באוניברסיטת חיפה, והיה מזכיר התאחדות ארצית של סטודנטים ערבים בסוף שנות ה-70. מח'ול השתתף בהפגנות פוליטיות, ובשל כך נעצר פעמיים והורחק לסמסטר מלימודיו באוניברסיטה.

בשנת 1999 נבחר לכנסת ה-15, והיה חבר בשדולה לאיכות הסביבה בכנסת. הוא פעיל נגד התוכנית הגרעינית של ישראל, ואף יזם הצעת חוק לסגירת הכור הגרעיני בדימונה.

ב-2002 חולל סערה כשהצדיע במועל יד במהלך ישיבה של הכנסת וקרא "הייל שרון". מאוחר יותר התנצל על ההשוואה שערך בין ראש הממשלה אריאל שרון לאדולף היטלר. ועדת האתיקה של הכנסת הרחיקה אותו משלוש ישיבות של הכנסת. בתגובה טען מח'ול שמדובר בהחלטה גזענית שהתקבלה רק מכיוון שהוא ערבי.

ב-24 באוקטובר 2003 נעשה ניסיון התנקשות בחייו על ידי אלירן גולן, שהטמין מטען חבלה במכוניתו בחיפה. המטען הופעל כשאשתו של מח'ול התניעה את המכונית, אולם היא הספיקה להימלט ממנה בלא פגע לפני שהמכונית עלתה באש.

בשנת 2004 דנה ועדת האתיקה בעניינו של מח'ול, שבזמן נאום במליאה כינה את הממשלה "ממשלת דמים". הוועדה קבעה כי מדובר בפגיעה בכבוד הכנסת, אסרה עליו להשתתף בישיבות הכנסת למשך עשרה ימים, ושללה את זכות הדיבור שלו לשלושה ימים. לאחר שהכנסת דחתה את ערעורו, עתר מח'ול לבג"ץ. בעתירתו טען כי חסינותו מגנה עליו מפני פעולות משפטיות עקב מעשים שעשה במסגרת מילוי תפקידו, ועל כן החלטת ועדת האתיקה בטלה. בג"ץ דחה את העתירה, וקבע שהחסינות נועדה להגן מפני התעמרות הרשות המבצעת, ולא מפני הליכים פנים-פרלמנטריים. עוד נקבע, כי אם תתקבל עתירתו של מח'ול, המשמעות היא שמוסד ועדת האתיקה ירוקן מתוכן.

ב-2005 השתתף בתהלוכה זיכרון לשלושה ערבים שהשתתפו בטבח בחברון בזמן מאורעות תרפ"ט והוצאו להורג על ידי הבריטים. בתגובה לביקורת על השתתפותו בתהלוכה להנצחת רוצחים, מח'ול טען שמדובר בלוחמים אנטי-אימפריאליסטיים בקולוניאליזם.

מח'ול הפסיד את מקומו השני ברשימת חד"ש לכנסת ה-17 לטובת חנא סוויד, שאיננו חבר מק"י, כחלק מן המאבק בין הפלג הקומוניסטי בחד"ש לבין אלו שרוצים לשוות למפלגה יותר גוון של מפלגה סקטוריאלית ערבית, ובשנת 2007 הפסיד את תפקידו כמזכ"ל מק"י לטובת מוחמד נפאע ממחנה מוחמד ברכה.

כיום עיסאם מח'ול הוא חבר הוועד המרכזי של מק"י, חבר מכון אמיל תומא למחקר פוליטי והיסטורי וחבר הלשכה הפוליטית של מק"י.

בבחירות לכנסת ה-18 הוצב במקום ה-110 הסמלי ברשימת חד"ש לכנסת.

== חיים אישיים ==
נשוי לאמנית ומתכננת הערים סועאד נסר-מח'ול ואב ל-2, גר בחיפה. אחיו הוא אמיר מח'ול.

==לקריאה נוספת==
* שי חורב, עיסאם מח'ול, בלקסיקון החיפאים אישים ודמויות בחיפה, דוכיפת הוצאה לאור, עמ' 233, 2018.

==קישורים חיצוניים==

* 

==הערות שוליים==

קטגוריה:חברי הכנסת מטעם חד"ש
קטגוריה:חברי הכנסת מטעם חד"ש-תע"ל
קטגוריה:קומוניסטים ישראלים
קטגוריה:ערבים נוצרים ישראלים
קטגוריה:חברי הכנסת החמש עשרה
קטגוריה:חברי הכנסת השש עשרה
קטגוריה:חברי כנסת ערבים
קטגוריה:חברי כנסת נוצרים
קטגוריה:בוגרי אוניברסיטת חיפה
קטגוריה:ישראלים שנולדו ב-1952
קטגוריה:חיפה: חברי הכנסת
עמירם עולמי

השיר של הרב עולמי בכניסה לישיבת עתניאל
הרב עמירם (עמי) עולמי (כ"א בתמוז תש"ך, 16 ביולי 1960 – כ"ד בכסלו תשנ"ה, 27 בנובמבר 1994) נמנה עם מייסדי ישיבת עתניאל ושימש כר"מ בישיבה וכרב היישוב עתניאל עד שנרצח בפיגוע בבית חגי.

== קורות חייו ==
נולד לפסח ולרבקה עולמי וגדל בכפר השיתופי שבי ציון. למד בתיכון דתי יבנה בחיפה ולאחר מכן בישיבת הכותל, במסגרתה שירת בצה"ל בחיל השריון, ובישיבה הגבוהה מקור חיים, שם הוסמך לרבנות. הוא היה תלמידם של הרב שג"ר והרב עדין אבן ישראל-שטיינזלץ.

במהלך 1988 הקים הרב עולמי את ישיבת עתניאל יחד עם הרב בנימין קלמנזון והיה אחראי במידה רבה לאופייה האמנותי-חסידי של הישיבה, כאשר בתקופה זאת לא הייתה מקובלת גישה זאת בישיבת הסדר. בנוסף כיהן הרב עולמי כרב היישוב עתניאל.

הרב עולמי נרצח בפיגוע ירי סמוך לבית חג"י, בכ"ד בכסלו תשנ"ה (27 בנובמבר 1994). הפיגוע בוצע בידי חוליית חמאס שרצחה במאי 1994 את מרגלית שוחט ורפאל יאירי ליד בית חג"י.

הוא הותיר אחריו אישה בהריון וחמישה ילדים. כשבעה חדשים אחרי הירצחו נולדה בתו ונקראה על שמו: נחמה בת-עמי. הרב רא"ם הכהן, שנכנס לכהן כראש הישיבה מעט לפני הפיגוע, החליף אותו לאחר זמן כרב היישוב.

== קישורים חיצוניים ==
* [http://hebron.co.il/k4/memorial/Ami_Olami.html הרב עמי עולמי] באתר קריית ארבע.
* [http://www.otniel.org/yizkor_show.asp?id=22892 הרב עמי עולמי הי"ד] - דף לזכרו באתר ישיבת עתניאל
* 
* 
* 
* 
* הרב עמיחי סמט, [http://asif.co.il/download/kitvey-et/atn%20abi/av-23/1-7.pdf השיר שנשאתי מתוך הגמרא - עיון בדרכי הלימוד של הרב עמי עולמי], באתר ספריית אסיף (מתוך 'אביע' 23, קיץ תשע"ז)

קטגוריה:רבני ישיבת עתניאל
קטגוריה:קורבנות פיגועים ביהודה ושומרון
קטגוריה:רבני הציונות הדתית בישראל
קטגוריה:יהודה ושומרון: רבנים
קטגוריה:בוגרי ישיבת הכותל
קטגוריה:חללי טרור ישראלים
קטגוריה:חללי טרור בישראל
קטגוריה:בוגרי תיכון יבנה (חיפה)
קטגוריה:בוגרי ישיבת מקור חיים (שפע)
קטגוריה:חסידות חדשה: רבנים
קטגוריה:תלמידי הרב שג"ר
קטגוריה:שבי ציון: אישים
קטגוריה:ישראלים שנולדו ב-1960
קטגוריה:ישראלים שנפטרו ב-1994
בניין עיריית טורונטו

בניין העירייה של העיר טורונטו (באנגלית: Toronto City Hall), שנמצאת באונטריו, קנדה הוא אחד מסמליה המובהקים של העיר. הבניין עוצב על ידי ויליו רבל (Viljo Revell) ותוכנן על ידי האנס-קארל בנדל (Hanns karl Bandel). בנייתו החלה בשנת 1961. הוא נבנה כדי להחליף את בניין העירייה הישן של העיר שנבנה בשנת 1899.

במהלך השנים התעניינה עיריית טורונטו בבניית בניין עירייה מודרני. בשנת 1951 נבחרו שלוש מחברות האדריכלים הגדולות בטורונטו לעצב תוכנית, התוצאה הייתה מבנה שמרני בצורה קיצונית אשר נדחה על ידי האוכלוסייה המקומית. ראש העיר נתן פיליפס החליט בשנת 1958 לקיים תחרות בינלאומית כדי לבחור את העיצוב החדש. החלטה זו גרמה למרמור בקרב חלק מהתושבים אשר טענו שהעבודה צריכה להיעשות על ידי קנדים.

למעלה מ-500 תוכניות נשלחו, והזוכים היו הפינים ויליו רבל ואירו סארינן (Eero Saarinen). התוכנית גרמה לוויכוחים רבים, אך הבנייה התחילה בשנת 1961 והסתיימה בשנת 1965.

==מיקום==
הבניין ממוקם בצד הצפוני של Queen Street West chi בין Bay Street ו-Osgoode Hall. באזור בו שכן הרובע הסיני הראשון של העיר. תושבי אזור זה הועברו ברובם לצפון-מערב המחוז.

==עיצובו של הבניין==
בעוד שבסיס הבניין הוא מלבני, שני המגדלים שלו מעוגלים בחתך-רוחבי ועולים לגבהים שונים. בין המגדלים חדר תחתי דמוי צלוחית, וארגונו הכללי דומה במקצת לשתי ידיים המערסלות את החדר. משטח הבטון החיצוני של המגדלים חוזק כדי למנוע קריסה של המבנה, כתוצאה מהתרחבות של פני השטח החיצוניים וקריעת המבנה כתוצאה מלחץ אוויר שונה בשני הצדדים של המגדל דמוי הכנפיים, בעקבות הרוח העזה שמגיעה מהימות הגדולות.

בחזית המבנה המרכזי ממוקמת כיכר נתן פיליפס, מרחב ציבורי המכיל זירה להחלקת סקייטבורד. עוד ישנה מצבת זיכרון להחרבת העיר היפנית הירושימה בנשק גרעיני שמיוצגת על ידי פסל ברונזה של הנרי מור. הכיכר מוקפת בטיילת מוגבהת, המובילה לבניין העירייה. כיכר זו ומלון שרתון חוצים את Queen Street.

==קישורים חיצוניים==

* 

קטגוריה:טורונטו: מבנים
טורונטו
קטגוריה:מבנים ואתרים שתכנן אירו סארינן
קטגוריה:אדריכלות מודרנית
טנור

טנור הוא חלק ממנעד, הגבוה מבין הקולות הגבריים הטבעיים (היינו, מבלי להחשיב קסטראטי וקולות המשתמשים בטכניקת הפאלסטו) ומעל לקול הבריטון.

בהרמוניה המקהלתית המסורתית בארבעה קולות, זו האופיינית בעיקר לכורלים, הטנור הוא הקו המוזיקלי השני מלמטה, כלומר זה הבא לאחר קו הבס. אחריו באים האלט והסופרן. המנעד האופייני לקול הטנור משתרע מדו באוקטבה השלישית ועד לדו באוקטבה החמישית.

מקור השם "טנור" בימי הביניים; במוזיקה של ימי הביניים והרנסאנס התייחס השם טנור לתפקיד מסוים במוזיקה רב-קולית, בדרך כלל התפקיד הגבוה בדרגה אחת מן התפקיד הנמוך ביותר (תפקיד בס). עד תקופת הרנסאנס זה היה התפקיד ששר או ניגן את המנגינה העיקרית (קנטוס פירמוס), ומכאן שמו - המילה "טנור" נגזרת מן המילה הלטינית "tenere", שפירושה "להחזיק". כל תקופת הרנסאנס התייחס המונח "טנור" לתפקיד מוזיקלי ולא לכלי או קול מסוים, ורק בתחילת הבארוק התפתחה בהדרגה המשמעות המוכרת יותר כיום, של קול גברי גבוה.

פעמים רבות משתמשים במונח "טנור" גם בהקשר של כלי נגינה. מינוח שכזה בא לציין את מנעדו של הכלי (כגון "סקסופון טנור") או את תפקידו המוזיקלי במאזן מנעדי סך הכלים המשתתפים; כך לדוגמה נוכל לשמוע כי ברביעיית מיתרים, הויולה מנגנת את תפקיד ה"טנור".

בתחום מוזיקת ה"ברברשופ" משתמשים במונח טנור, בשונה מאשר במוזיקה הקלאסית, לציון הקול הגבוה ביותר, אשר שר בטכניקת פלסטו, מעל לקול המוביל (ה-"lead").

מנעד מקובל של קול טנור במוזיקה מקהלתית

== סיווג קולות הטנור ==
בתחום האופרה לרוב נכתבים התפקידים הגבריים הראשיים לקולות טנור. בתחום זה נהוג לקטלג תפקידי טנור וזמרי טנור על פי אופיים (צבע הקול, אופיו של התפקיד והדרישות הטכניות שהוא מציב בפני הזמר):
* טנור לירי מלא - קול מלא ורך הנועד לתפקידים ליריים באופיים. דוגמה: תפקיד רודולפו באופרה "לה בוהם" מאת ג'אקומו פוצ'יני.
* טנור לירי לג'רו (לירי קל) - קול המאופיין בחן, בגמישות ובזריזות. מנעדו בצלילים הגבוהים עולה על זה של שאר סוגי הטנור. דוגמה: תפקיד הנסיך רמירו באופרה "לכלוכית" מאת ג'ואקינו רוסיני.
* טנור דרמטי - קול חזק בעל איכויות תיאטרליות. דוגמה: תפקיד אותלו באופרה הנושאת שם זה מאת ג'וזפה ורדי. לעיתים יש נטייה לטעות ולחשוב שגוון הדרמטי הוא בריטון.
* טנור הרואי (מכונה בגרמנית "Heldentenor") - טנור דרמטי בעל גוון אפל ונמוך יותר. משמש בעיקר באופרות גרמניות. דוגמה: תפקיד "טנהויזר" באופרה הנושאת שם זה מאת ריכרד וגנר.
* טנור בּוּפוֹ (מכונה בגרמנית שְׁפִּילטנור) - קול אשר לרוב אינו ניחן במנעד רחב במיוחד ואף לא בגוון ערב לאוזן. משמש בתפקידים קומיים משניים. דוגמה: תפקיד מונוסטטוס באופרה "חליל הקסם" מאת וולפגנג אמדאוס מוצארט.
* טנור ספינטו (או "ליריקו-ספינטו") - טנור לירי בעל חספוס ובעל עוצמה רבה יותר מזה של הטנור הלירי המלא. מעין סינתזה בין הטנור הלירי-המלא לטנור הדרמטי. דוגמה: תפקיד "קאניו" באופרה "ליצנים" מאת רוג'רו לאונקוואלו.
* קונטרה טנור הוא קול גברי גבוה המשתייך אל הקבוצה של קול הטנור, אך הגבוה מבין כולם. הקונטרה טנור מקביל במנעדו הקולי לקול האלט והמצו-סופרן, ולעיתים נדירות אף לסופרן, בדרך כלל בשימוש בפלסט.

==קישורים חיצוניים==

* 

קטגוריה:זמרה
קטגוריה:תאוריית המוזיקה
בניין העירייה הישן (טורונטו)

בניין העירייה הישן
בניין העירייה הישן בטורונטו שבקנדה היה מקום מושבה של מועצת העיר טורונטו מ-1899 עד 1966. המבנה נבנה בסגנון נאו-רומנסקי, ובזמנו היה המבנה הגדול ביותר בטורונטו. במבנה יש מגדל שעון מיוחד אשר נראה לכל אורכו של הרחוב.

את בניין זה החליף בניין העירייה החדש. כיום הבניין משמש כמקום מושבו של בית המשפט העירוני, ומדי פעם משמש לצילומי סרטים ותוכניות טלוויזיה.

==קישורים חיצוניים ==

*[https://web.archive.org/web/20160807164536/http://www1.toronto.ca/wps/portal/contentonly?vgnextoid=6a6f7be335023410VgnVCM10000071d60f89RCRD&vgnextchannel=4284ba2ae8b1e310VgnVCM10000071d60f89RCRD בניין העירייה הישן] באתר עיריית טורונטו

קטגוריה:טורונטו: מבנים
טורונטו
קטגוריה:מגדלי שעון
קטגוריה:אמריקה הצפונית: מבנים
אינטרלוקין

אינטרלוקין (Interleukin) הוא שמם של כמה חלבונים המשתייכים לקבוצת הציטוקינים. לאינטרלוקינים שלל תפקידים חשובים במערכת החיסון.

אינטרלוקין 5
אינטרלוקין 6
אינטרלוקין 8

האינטרלוקינים מופרשים על ידי תאי דם לבנים (לויקוציטים) ואף נקלטים על ידי תאי דם לבנים; מכאן שמם (אינטר, "תוך" + לויקוציטים). אופן פעולתם של חלבוני איתות אלו מוגדר כפראקריני (כלומר, הם מופרשים מתאים מסוימים ומשפיעים על תאי הסביבה הקרובה) ולעיתים אוטוקריני (מופרשים מתאים מסוימים ומשפיעים על אותם תאים עצמם).

קיימים 35 אינטרלוקינים; הם מסומנים IL-1 עד IL-35. השפעתם של האינטרלוקינים על תאי המטרה היא בשלושה תחומים עיקריים:

* גורמי גדילה. תאים הקולטים אינטרלוקינים נכנסים לקצב מואץ של מחזור התא, מתחלקים במהירות רבה יותר ומתרבים.
* גורמי היצמדות וכימוטקסיס. אינטרלוקינים מכוונים תאים של מערכת החיסון אל יעדם. לעיתים הם מגבירים את יכולת ההיצמדות (הידבקות) של תאי הדם הלבנים אל תאי אפיתל, אל דפנות כלי הדם או אל הרקמות.
* דיכוי תאים של מערכת החיסון. לאחר שרוב הפתוגנים חוסלו מביאים אינטרלוקינים אלו לדעיכת התגובה החיסונית.

== סקירת 12 האינטרלוקינים העיקריים ==

* IL-1 מופרש על ידי מקרופאג'ים, מונוציטים ותאים דנדריטיים. הוא מגביר את יכולת ההיצמדות של תאי דם לבנים הקולטים אותו, ובכך מסייע להם להגיע למקום הזיהום, להישאר בו ולהילחם בפתוגנים. בנוסף, משפיע IL-1 על ההיפותלמוס וגורם בכך להעלאת חום הגוף, דבר המסייע למערכת החיסון להילחם בזיהום. שתי השפעות אלו מהוות חלק ניכר מסדרת התסמינים המכונה דלקת.
* IL-2 מופרש על ידי תאי T וגם נקלט על-ידם, לעיתים על ידי אותם התאים שהפרישו אותו. IL-2 מעודד התרבות של תאי T, וחשיבותו בהתנעת התגובה החיסונית הלומדת רבה.
* IL-3 נקלט על ידי תאי Mast ובאזופילים וגורם להפעלתם.
* IL-4 מופרש על ידי תאי T ותאי פיטום ונקלט על ידי תאי B, להם הוא גורם להתחיל לייצר ולהפריש נוגדנים מסוג IgE, האחראיים להתנעת תגובות אלרגיות ולתקיפת תולעים שפלשו לגוף.
* IL-5 מופרש על ידי תאי T ותאי פיטום, נקלט על ידי אאוזינופילים (תאי דם לבנים הנלחמים בעיקר בתולעים שפלשו לגוף) וגורם להפעלתם.
* IL-6 מופרש על ידי מקרופאג'ים. מסוגל לחצות את מחסום הדם מוח, ולהשפיע על ההיפותלמוס להעלות את חום הגוף. מעודד יצירת נויטרופילים במח העצם ותומך בגדילה של תאי B.
* IL-7 מופרש בתאי סטרומה, ושם הוא עושה רגולציה של תהליכי התמיינות של לימפוציטים.
* IL-8 הוא כימוקין. מעורב בARDS ובמחלות חסימתיות של הריאה.
* IL-9 מופרש על ידי לימפוציטים, מעודד מגוון רחב של תאים במערכת החיסון להתרבות ולא לעבור אפופטוזה (התאבדות עצמית של התא).
* IL-10 מעכב את התגובה החיסונית. מיועד לבלום את התגובה האוטואימונית.
* IL-11 מעודד התרבות של תאי גזע במח העצם (המטופואזיס) ויצירת תאי אב של מגה קריוציטים. מעורר את המנגנון שבו תאי T גורמים לתאי B להפריש נוגדנים.
* IL-12 מופרש על ידי תאים דנדריטיים ומקרופאג'ים ונקלט על ידי תאי T. אינטרלוקין זה גורם לתאי ה-T להתמיין ספציפית לתאי T מסייעים מסוג 1 (T<sub>H</sub>1), אשר מפרישים אינטרפרון ותורמים בכך להפעלת מקרופאג'ים. מקרופאג'ים מופעלים מסוגלים לעכל ולהשמיד נגיפים וחיידקים שבלעו. זוהי דוגמה טובה לאופן שבו תאי מערכת החיסון משפיעים האחד על השני בצורה מעגלית לעיתים קרובות.

==קישורים חיצוניים==

* 

קטגוריה:חלבונים
קטגוריה:מערכת החיסון
מאיר אגסי

מאיר אגסי (1947 – פברואר 1998) היה סופר, משורר, צייר, מתרגם, עיתונאי ומבקר אמנות.

==ביוגרפיה==
אגסי נולד בקיבוץ רמת הכובש. בשנים 1963–1965 למד אמנות ב"מכון אבני". במהלך שירותו הצבאי היה חבר בלהקת פיקוד מרכז והשתתף בתוכנית ה-16 שלה, "איפה המרכז", שעלתה ב־1968. בין חברי אותו מחזור היו קובי רכט ודודו זכאי. התוכנית פורקה בהוראתו של רחבעם זאבי, לאחר שחברי הלהקה סירבו להופיע בתנאי שדה. בשנת 1970 הציג את "רישומים", בגלריה "בר-כוכבא" בתל אביב. בשנת 1980 זכה במלגת לימודים באנגליה. בשנת 1982 השתקע בבריסטול, אנגליה.

ספרו הראשון "הגבעות השחורות של דקוטה", זכרונות נוגים ומרים של יליד קיבוץ, נדפס בשנת 1987. הספר עורר בשעתו הדים רבים, הן לחיוב והן לשלילה. ספר שיריו "עננים מפסלים צורות" נדפס בשנת 1969. מאיר אגסי היה סגן עורך הירחון מוניטין, שם עבד לצד אדם ברוך ורינו צרור. כתב גם פזמונים אחדים, מאמרי ביקורת רבים על אמנות במגזין "סטודיו" ובעיתון "חדשות". רבים ממאמרים אלו כונסו בשנת 2008 בספר "הכד מטנסי". בשנת 1988 אף כתב גיליון שלם של כתב העת בשם "מלון אוטופיה-דיסטופיה" בנושא אמנים "אאוטסיידרים". בנוסף כתב ספר על האמן יחיאל שמי "ניירות יחיאל שמי" (1998).

בפברואר 1998 נהרג אגסי בתאונת דרכים בכביש בין בריסטול לאוקספורד. עמו נהרגו אשתו, טסה, ובנם דניאל.

לאחר מותו התגלו בעיזבונו ציורים ורישומים רבים מאוד וכן יומנים רבים. כל אלה הוצגו בתערוכה מקיפה בשנת 2002, שהוצגה בכמה מקומות בארץ ונתרמה למשכן לאמנות על שם חיים אתר שבעין חרוד. תערוכה גדולה לזכרו אצר יניב שפירא במשכן לאמנות שם, וחלקים ממנה, כולל פינת העבודה של אגסי, מוצגים דרך קבע בספריית המשכן.

==רשימת פרסומים==
*עננים מפלסים צורות, שירים, הקיבוץ המאוחד, 1969.
*הגבעות השחורות של דקוטה, זמורה-ביתן, 1987.
*"מלון אוטופיה-דיסטופיה", סטודיו, גיליון מס' 89, ינואר, 1998.
*ניירות יחיאל שמי, א"ר הסדנה לספרים, 1998.
*הכד מטנסי, מבחר מאמרים על אמנים, אמנות והתבוננות 1997-1983, עם עובד, 2008.

==ספר שהשתתף ביצירתו==
* אקוורלים / זריצקי, עורך : ישעיהו יריב, בהשתתפות : מאיר אגסי, מרדכי עומר, גדעון עפרת, יונה פישר, אביגדור אריכא, מוציא לאור : גלריה גורדון, תל אביב, 1992.

==האמניות רותי ונלי אגסי==
גרושתו רותי אגסי היא אמנית צילום שהציגה מעבודותיה בתערוכות רבות. בתם המשותפת נלי אגסי, היא אמנית וידאו ומיצבים ומציגה מעבודותיה במוזיאונים וגלריות בארץ ובעולם. מאמרים רבים וביקורות אמנותיות בעיתונות הנדפסת ובעיתונות הדיגיטלית עוסקים הן בעבודותיה החדשניות של נלי אגסי והן בעבודות הצילום של רותי אגסי.

==לקריאה נוספת==
*"מה עובר עליך ילד?", אלמנטים סוריאליסטיים ביצירות של בני קיבוץ, מאת שולה קשת, נדפס בעלי-שיח, 46, 2001.
*ניירות יחיאל שמי, מאיר אגסי, א"ר הסדנה לספרים, 1998.

==קישורים חיצוניים==

* 
* 
* 
* 
* 
* 
* 
* 

==הערות שוליים==

קטגוריה:סופרים כותבי עברית
קטגוריה:סופרים ישראלים
קטגוריה:סגל חדשות
קטגוריה:ציירים ישראלים
קטגוריה:אוצרים ישראלים
קטגוריה:ישראלים שהיגרו לממלכה המאוחדת
קטגוריה:חברי להקת פיקוד המרכז
קטגוריה:רמת הכובש: אישים
קטגוריה:הרוגי תאונות דרכים בממלכה המאוחדת
קטגוריה:פזמונאים כותבי עברית
קטגוריה:בוגרי מכון אבני
קטגוריה:מבקרי אמנות ישראלים
קטגוריה:ישראלים שנולדו ב-1947
קטגוריה:ישראלים שנפטרו ב-1998
בוניים

בונים קנדים.]]
שחזור של [[פלאוקסטור.]]
שלד של [[בונה ענק.]]
בּוֹנִיִּים (שם מדעי: Castoridae) היא משפחה בסדרת המכרסמים.

בני משפחה זו הם יונקים מימיים בעלי התאמה לחיים במים, עם זנב שטוח, כפות עם קרומים ושסתום בנחיריו ואוזניו האוטם את המים. הבונים ניזונים מגזעי עצים ובונים מהעצים הכרותים סכר, בתוכו הם גרים.

הבונים הם הגדולים במכרסמים המודרניים לאחר מיני הקפיבארה מאמריקה הדרומית. הם יכולים לשקול עד 40 ק"ג. בעבר היו מינים גדולים יותר כמו בונה ענק (Castoroides) ששקל עד 200 ק"ג.

==מיון==
בעבר, משפחה זו הייתה מגוונת וכללה סוגים ומינים רבים, ואילו כיום כוללת סוג אחד - בונה (Castor), המכיל בתוכו שני מינים: בונה קנדי (Castor canadensis) ובונה אירופי (Castor fiber).

===סוגים נכחדים===
* Migmacastor
* Agnotocastor
* Neatocastor
* Anchitheriomys
* Propalaeocastor
* Oligotheriomys
* פלאוקסטור (Palaeocastor)
* Capacikala
* Pseudopalaeocastor
* Euhapsis
* Fossorcastor
* Priusaulax
* Eucastor
* Microdipoides
* Nothodipoides
* Monosaulax
* Prodipoides
* Dipoides
* בונה ענק (Castoroides)
* Procastoroides
* Trogontherium
* Boreofiber
* Euronexomys
* Youngofiber
* Asiacastor
* Palaeomys
* Chalicomys
* Steneofiber
* Zamolxifiber
* Romanofiber
* Schreuderia
* Sinocastor
* Hystricops

==קישורים חיצוניים==

* 

==הערות שוליים==

*
קטגוריה:טקסונים שתוארו בידי וילהלם המפריך
קטגוריה:בעלי חיים שתוארו ב-1820
קטגוריה:משפחות יונקים
אל חג'י דיוף

אל חג'י דיוף (בצרפתית: El-Hadji Diouf; נולד ב-15 בינואר 1981) הוא כדורגלן עבר סנגלי ששיחק בעמדות החלוץ והקיצוני. היה חלק מסגל נבחרת . 

ב-2001 ו-2002 זכה בתואר כדורגלן השנה באפריקה. ב-2002 זכה גם בפרס כדורגלן השנה באפריקה של ה-BBC, ובמרץ 2004 נבחר על ידי פלה לאחד מ-125 שחקני הכדורגל החיים הטובים בעולם.

==קריירה==
דיוף החל את הקריירה שלו בצרפת במדי הקבוצות סושו, לאנס וסטאד רן. לאחר מונדיאל 2002 בו הגיע יחד נבחרת עד לשלב רבע הגמר, הוא עבר לשחק בליברפול האנגלית תמורת 10 מיליון אירו. 

לאחר שנתיים לא מוצלחות בליברפול הושאל בעונת לבולטון וונדררס, שרכשה את כרטיס השחקן שלו בסיום אותה עונה. דיוף שיחק במדי בולוטון במשך שלוש שנים, ואחרי כן עבר לסנדרלנד ובלקבורן. בחלון ההעברות של ינואר 2011 הושאל לגלאזגו ריינג'רס. ב-31 באוקטובר 2011 חתם בקבוצת דונקסטר רוברס מהליגה האנגלית השנייה וירד איתה לליגה השלישית. ב-9 באוגוסט 2012 עבר ללידס יונייטד וב-16 במאי 2014 שוחרר ממנה.

===נבחרת סנגל===
דיוף ערך את הופעת הבכורה שלו במדי נבחרת בשנת 2000 נגד נבחרת . במונדיאל 2002 הצליח להגיע עם סנגל עד לשלב רבע הגמר, לאחר ניצחונות על ו. דיוף נבחר לאחד מהשחקנים המצטיינים בטורניר. באותה שנה סנגל סיימה גם כסגנית גביע אפריקה לאומות. ב-3 באפריל 2009 הודיע על פרישתו מהנבחרת, וב-2011 אף קיבל עונש השעיה מהנבחרת ל-5 שנים (שקוצרו לאחר מכן), משום שהעביר ביקורת על ההתנהלות של ההתאחדות הסנגלית.

==קישורים חיצוניים==

* 

==הערות שוליים==

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני סושו
קטגוריה:כדורגלני סטאד רן
קטגוריה:כדורגלני לאנס
קטגוריה:כדורגלני ליברפול
קטגוריה:כדורגלני בולטון וונדררס
קטגוריה:כדורגלני סנדרלנד
קטגוריה:כדורגלני בלקברן רוברס
קטגוריה:כדורגלני גלאזגו ריינג'רס
קטגוריה:כדורגלני דונקסטר רוברס
קטגוריה:כדורגלני לידס יונייטד
קטגוריה:כדורגלני נבחרת סנגל
קטגוריה:זוכי פרס כדורגלן השנה באפריקה
קטגוריה:כדורגלני גביע אפריקה לאומות 2002
קטגוריה:כדורגלני מונדיאל 2002
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:ספורטאים סנגלים בצרפת
קטגוריה:ספורטאים סנגלים באנגליה
קטגוריה:ספורטאים זרים בסקוטלנד
קטגוריה:ספורטאים זרים במלזיה
קטגוריה:ילידי 1981
כיכר נייתן פיליפס

כיכר נייתן פיליפס (באנגלית: Nathan Phillips Square) היא כיכר מרכזית בטורונטו. הכיכר נפרשת מול החזית הדרומית של בניין העירייה של טורונטו וקרויה על שם נייתן פיליפס, ראש העיר של טורונטו בשנים 1955 עד 1962. הכיכר תוכננה יחד עם בניין העירייה על ידי האדריכל ויליו רבל בעקבות תחרות אדריכלים בינלאומית, ונחנכה בשנת 1965. תחרות לעיצוב מחדש של הכיכר נערכה בסתיו 2005.

הכיכר משמשת בין השאר לתצוגות אמנות, שוק איכרים שבועי, אירועים חברתיים והפגנות.

צורת הכיכר מלבנית, כשצלעה הצפונית נושקת לבניין העירייה. שטחה העיקרי של הכיכר מרוצף בלוחות בטון גדולים. טיילת בטון מוגבהת מקיפה את הכיכר ומאפשרת גישה לבימה של בניין העירייה. בשל בעיות תקציב הטיילת סגורה ברוב ימי השנה.

בצדה הדרומי של הכיכר בריכת השתקפות המשמשת בחורף כמשטח החלקה על הקרח. מעל הבריכה הוקמו שלוש קשתות לצורכי תאורה; בשנת 1989 הוענק להן השם "קשתות החירות" והן הוקדשו לזכר כל אלה שלחמו או הגנו על החופש.

בקצה המערבי של הכיכר נמצא "גן השלום", שהוקם לזכר הטלת פצצת האטום על הירושימה ולציון ״מחויבותם של תושבי טורונטו לעקרון השלום העולמי״.

מלבד אלו מפוזרים בכיכר מספר פסלים, ביניהם "Three-Way Piece No. 2" (הקשת) שיצר הפסל הנרי מור ופסלו של וינסטון צ'רצ'יל שנוצר על ידי הפסל אוסקר נמון.

==קישורים חיצוניים==

קטגוריה:טורונטו: מבנים
נייתן פיליפס
אלפא קנטאורי B

אלפא קנטאורי B הוא כוכב הסדרה הראשית כתום, בן זוגו של אלפא קנטאורי A. סיווגו הספקטרלי הוא K1 ובהירות נראיתו היא 0.5 מזו של השמש. קוטרו הוא 1,200,000 ק"מ ומסתו שווה ל-0.907 מסות שמש. טמפרטורת הפנים שלו היא 5,200° צלזיוס. בהירותו הנראית היא 1.35 ובהירותו המוחלטת 5.7. מרחקו מכדור הארץ הוא 4.4 שנות אור.

באוקטובר 2012 התגלה כוכב לכת חוץ-שמשי המקיף את הכוכב. לכוכב הלכת מסה דומה לשל כדור הארץ, הוא משלים הקפה סביב הכוכב בכ-3.2 ימים, ומרחקו כ-6 מיליון ק"מ. בכוכב הלכת זה לא יכולים להתקיים חיים מכוון שהוא מקיף את כוכב השבת שלו מקרוב.
==ראו גם==
*פרוקסימה קנטאורי

==קישורים חיצוניים==

* 

==הערות שוליים==

קטגוריה:כוכבי הסדרה הראשית מסוג K
B
קטגוריה:מערכות כוכבי לכת
קטגוריה:קטלוג לויטן
הצל של אנדר

הצל של אנדר (אנגלית: Ender's Shadow) הוא ספר מדע בדיוני מאת אורסון סקוט קארד (1999) שעלילתו מכסה ברובה את האירועים שהתרחשו בספר "המשחק של אנדר", אך מנקודת מבטו של בין, שהוא דמות-משנה בספר "המשחק של אנדר". "הצל של אנדר" אינו המשך לספר "המשחק של אנדר", אלא ספר מקביל. סרט קולנועי באורך מלא, אשר מבוסס על מאורעות שני הספרים (המשחק והצל), יצא לאקרנים ב-2013.

==עלילת הספר==
בין, הדמות הראשית בספר, הוא ילד בעל אינטליגנציה גבוהה במיוחד, כתוצאה ממוטציה שהתגלתה על ידי מדען רוסי בשם אנטון. המוטציה מבוצעת באופן יזום על ידי וולסקו, דודו מצד אביו של בין, ב-23 ביציות מופרות שאותן גנב מהוריו הביולוגיים. כשוולסקו מגלה שהוא עומד להיתפס על ידי המשטרה הוא הורג את כל התינוקות על מנת להעלים ראיות (על ידי סם מרדים, מוות חסר כאב). בין הפעוט מבין את העומד להתרחש, ובורח דרך יציאת חירום. ולאחר מכן מתחבא במכל הדחה של השירותים. שרת שמוצא אותו לוקח אותו לאימוץ, אך הוא עוזב בכוחות עצמו את בית השרת ומגיע לרחוב, שם הוא גדל כיתום ברוטרדם האכזרית שלאחר פלישות הבאגים לכדור הארץ.

בהיותו בן 4, גורם בין למהפכה חיובית ביחסים בין הילדים הקטנים לבין הבריונים ברחובות רוטרדם. הוא שורד בעזרת מוחו המבריק, למרות כל הסיכויים. יכולותיו השכליות העליונות מביאות אותו לתשומת לבה של נזירה בשם קרלוטה שמפנה אותו לבית הספר ללחימה. בין אינו רוצה ללכת לבית הספר ללחימה, אך מבין שזו הזדמנות לברוח מבריון בשם אשיל שרוצה לרצוח אותו. 
בבית הספר ללחימה בין לא נותן לאיש לאבחן אותו ונוטה לעצמאיות יתר. צוות בית הספר אינו מעוניין להתחשב ברצונו ועוקב אחריו. בין מתיידד מאוד עם ילד בשם ניקולאי, שגדול ממנו בשנתיים. לקראת סוף העלילה מגלה קרלוטה (שבמקביל מנסה להתחקות על שורשיו הביולוגיים של בין), שבין וניקולאי הם אחים.

בספר מתגלה כי בין משפיע רבות על המתרחש מאחורי הקלעים בספר "המשחק של אנדר"; למשל, הוא בוחר את החיילים בצבאו של אנדר, ללא ידיעתו.

מהצגת הדמויות בספר ניתן להתרשם כי בין חכם מאנדר אך חסר לו כושר מנהיגות (או, לפי הגדרתו של בין: אנדר מבין את אנשיו. הוא אוהב אותם. בין לא, ולכן הוא לא יוכל להנהיג את אנשיו בצורה שאנדר עושה זאת).

"הצל של אנדר" הוא הספר הראשון ב"סדרת הצל", המתארת את השנים לאחר תום המלחמה בבאגים ותחילת המאבקים הפנימיים בין מעצמות כדור הארץ. 

==קישורים חיצוניים==
* 
* [https://www.opus.co.il/?id=showbook&catnum=3005 הצל של אנדר], באתר אופוס

קטגוריה:ספרי אורסון סקוט קארד
קטגוריה:ספרי 1999
קטגוריה:ספרים שעובדו לסרטים
קטגוריה:יצירות זוכות פרס גפן
קטגוריה:ספרי הוצאת אופוס
קטגוריה:המשחק של אנדר